alkaner
Store norske leksikon,Realfag,Kjemi,Organisk kjemi,Organiske forbindelser
Alkaner er organiske forbindelser som bare består av karbon og hydrogen. De er altså hydrokarboner. Den generelle kjemiske formelen for alkaner er CnH2n+2.
De er lite reaktive stoffer som kalles mettede fordi de ikke vil ta opp hydrogen i molekylet ved en addisjonsreaksjon.Petroleum og petroleumsgass består for en stor del av blandinger av alkaner.De enkleste alkanene er  metan CH4   etan C2H6   propan C3H8   butan C4H10   pentan C5H12   heksan C6H14 Navnsetting Andre hydrokarboner har navn som er avledet fra det alkanet som har like mange karbonatomer. For eksempel kan det alkenet som har tre karbonatomer kalles propen (eller propylen), det alkynet som har to karbonatomer kan kalles etyn, og tilsvarende navnsettingsregler gjelder alkoholer og organiske syrer. Isomere alkaner Alkanenes molekyler kan bestå av uforgrenete karbonkjeder, men de kan også være sterkt forgrenete. Dette gjør at det finnes et stort antall isomere alkaner som til dels kan være vanskelige å separere fra hverandre. Les mer i Store norske leksikon hydrokarboner alkener organisk kjemi